
Către,

Comisia pentru administraţie publică, amenajarea teritoriului şi echilibru ecologic
AVIZ

asupra proiectului de Lege pentru aderarea Guvernului României la Convenţia Internaţională privind Reglementarea Vânării Balenelor, adoptată la Washington, la 2 decembrie 1946 şi la Protocolul la Convenţia Internaţională privind reglementarea Vânării Balenelor, adoptat la Washington, la 19 noiembrie 1956

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu proiectul de Lege pentru aderarea Guvernului României la Convenţia Internaţională privind Reglementarea Vânării Balenelor, adoptată la Washington, la 2 decembrie 1946 şi la Protocolul la Convenţia Internaţională privind reglementarea Vânării Balenelor, adoptat la Washington, la 19 noiembrie 1956, transmis cu adresa nr.PL.-x 529  din 3 septembrie 2007 şi înregistrat sub nr.24/389/04.09.2007.


Potrivit prevederilor art.75 din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este prima Cameră sesizată.


Consiliul Legislativ, cu avizul nr.1053/06.08.2007, a avizat favorabil proiectul de lege sus menţionat.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege pentru aderarea Guvernului României la Convenţia Internaţională privind Reglementarea Vânării Balenelor, adoptată la Washington, la 2 decembrie 1946 şi la Protocolul la Convenţia Internaţională privind reglementarea Vânării Balenelor, adoptat la Washington, la 19 noiembrie 1956  în şedinţa din 11 septembrie 2007. 

Faţă de cele de mai sus, membrii comisiei au hotărât în unanimitate avizarea favorabilă a proiectului de Lege pentru aderarea Guvernului României la Convenţia Internaţională privind Reglementarea Vânării Balenelor, adoptată la Washington, la 2 decembrie 1946 şi la Protocolul la Convenţia Internaţională privind reglementarea Vânării Balenelor, adoptat la Washington, la 19 noiembrie 1956.
 În raport cu obiectul şi conţinutul său, proiectul de lege face parte din categoria legilor ordinare.

                        SECRETAR,

                        Adrian SEMCU

                                           Vasile MOCANU
Întocmit: expert Gheorghe Adrian Goţa
